Lietuvos Respublikos Vyriausybė

nutarimas

DĖL NEKILNOJAMOJO TURTO JONO KAIRIŪKŠČIO G. 5-35, SALOMĖJOS NĖRIES G. 15-3, 15-11 IR 15-23, VILNIUJE, PERDAVIMO VILNIAUS MIESTO SAVIVALDYBĖS NUOSAVYBĖN

2017 m. vasario 22 d. Nr. 111

Vilnius

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 20 straipsnio 1 dalies 5 punktu, Lietuvos Respublikos krašto apsaugos sistemos organizavimo ir karo tarnybos įstatymo 2, 9, 20, 36, 50, 55, 59, 60, 63, 64, 65, 68, 71, 72, 77, 772 straipsnių pakeitimo ir papildymo ir Įstatymo papildymo 651 straipsniu įstatymo 19 straipsnio 3 dalimi, Lietuvos Respublikos paramos būstui įsigyti ar išsinuomoti įstatymo 14 straipsnio 1 dalies 2 punktu, Lietuvos Respublikos vietos savivaldos įstatymo 6 straipsnio 3 punktu ir atsižvelgdama į Vilniaus miesto savivaldybės tarybos 2015 m. balandžio 1 d. sprendimą Nr. 1-2307 „Dėl sutikimo perimti savivaldybės nuosavybėn butus J. Kairiūkščio g. 5-35, S. Nėries g. 15-3, S. Nėries g. 15-11, S. Nėries g. 15-23“ ir 2016 m. birželio 15 d. sprendimą Nr. 1-516 „Dėl tarybos 2015-04-01 sprendimo Nr. 1-2307 „Dėl sutikimo perimti savivaldybės nuosavybėn butus J. Kairiūkščio g. 5-35, S. Nėries g. 15-3, S. Nėries g. 15-11, S. Nėries g. 15-23“ pakeitimo“, Lietuvos Respublikos Vyriausybė nutaria:

1.	Perduoti Vilniaus miesto savivaldybės nuosavybėn savarankiškosioms savivaldybės funkcijoms įgyvendinti savivaldybės būsto fondui sudaryti valstybei nuosavybės teise priklausantį ir šiuo metu Lietuvos Respublikos krašto apsaugos ministerijos Bendrųjų reikalų departamento patikėjimo teise valdomą nekilnojamąjį turtą:

1.1.	butą / patalpą – butą (unikalus numeris – 4400-1591-9629:8803, bendras plotas – 51,00 kv. metras, likutinė vertė 2016 m. rugpjūčio 31 d. – 11 444,94 euro (vienuolika tūkstančių keturi šimtai keturiasdešimt keturi eurai devyniasdešimt keturi centai) Vilniuje, Jono Kairiūkščio g. 5-35;

1.2. butą / patalpą – butą (unikalus numeris – 1099-4030-8010:0005, bendras plotas – 40,20 kv. metro, likutinė vertė 2016 m. rugpjūčio 31 d. – 12 935,66 euro (dvylika tūkstančių devyni šimtai trisdešimt penki eurai šešiasdešimt šeši centai) Vilniuje, Salomėjos Nėries g. 15-3;

1.3. butą / patalpą – butą (unikalus numeris – 1099-4030-8010:0013, bendras plotas – 80,86 kv. metro, likutinė vertė 2016 m. rugpjūčio 31 d. – 26 019,12 euro (dvidešimt šeši tūkstančiai devyniolika eurų dvylika centų) Vilniuje, Salomėjos Nėries g. 15-11;

1.4. butą / patalpą – butą (unikalus numeris – 1099-4030-8010:0025, bendras plotas – 40,20 kv. metro, likutinė vertė 2016 m. rugpjūčio 31 d. – 12 935,66 euro (dvylika tūkstančių devyni šimtai trisdešimt penki eurai šešiasdešimt šeši centai) Vilniuje, Salomėjos Nėries g. 15-23.

2.	Įgalioti Lietuvos Respublikos krašto apsaugos ministerijos Bendrųjų reikalų departamentą pasirašyti 1 punkte nurodyto turto perdavimo ir priėmimo aktus.

Ministras Pirmininkas	Saulius Skvernelis

Krašto apsaugos ministras	Raimundas Karoblis